Document ID: 32011R0499

KOMISJONI RAKENDUSMÄÄRUS (EL) nr 499/2011,
18. mai 2011,
millega muudetakse määrust (EL) nr 945/2010, millega võetakse vastu 2011. eelarveaastaks ettenähtud vahendite liikmesriikidele eraldamise kava sekkumisvarudest pärit toiduainete tarnimiseks ELis enim puudust kannatavatele isikutele ning tehakse erand määruse (EL) nr 807/2010 teatavatest sätetest
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 43 punkte f ja g koostoimes artikliga 4,
võttes arvesse nõukogu 15. detsembri 1998. aasta määrust (EÜ) nr 2799/98, millega kehtestatakse põllumajanduse eurol põhinev valuutakord, (2) eriti selle artikli 3 lõiget 2,
ning arvestades järgmist:
(1)
Mõned liikmesriigid on komisjoni 14. septembri 2010. aasta määruse (EL) nr 807/2010 (millega kehtestatakse Euroopa Liidus enim puudust kannatavatele isikutele sekkumisvarudest pärit toiduainete tarnimise üksikasjalikud eeskirjad) (3) artikli 3 lõike 5 kohaselt teavitanud komisjoni sellest, et nad ei saa kasutada komisjoni määrusega (EL) nr 945/2010 (4) vastuvõetud kava alusel neile eraldatud teatavaid koguseid.
(2)
Vastavalt määruse (EL) nr 807/2010 artikli 3 lõikele 5 võib komisjon vabasid vahendeid eraldada teistele liikmesriikidele vastavalt nende taotlustele ja lähtudes nende käsutusse antud toodete tõhusast kasutamisest ning eelnevate majandusaastate jooksul tehtud eraldistest.
(3)
Kuna 2011. aasta kava läbivaatamine toimub ajal, mil kava rakendamiseks ettenähtud riigisisesed halduskokkulepped peaksid olema jõudnud lõppfaasi, on asjakohane mitte arvestada uuesti eraldatud koguseid, kui arvutatakse, kas liikmesriigid on täitnud määruse (EL) nr 945/2010 artikli 5 esimeses lõigus ja määruse (EL) nr 807/2010 artikli 3 lõike 2 teises lõigus sätestatud kohustust võtta kõnealuste sätetega ettenähtud tähtajaks laos olevast teraviljast välja 70 %.
(4)
Seepärast tuleks määrust (EL) nr 945/2010 vastavalt muuta.
(5)
Põllumajandusturgude ühise korralduse komitee ei ole eesistuja määratud tähtaja jooksul oma arvamust esitanud,
ON VASTU VÕTNUD KÄESOLEVA MÄÄRUSE:
Artikkel 1
Määrust (EL) nr 945/2010 muudetakse järgmiselt:
a)
Artiklile 5 lisatakse järgmine lõige:
„2011. aasta jaotuskava puhul ei kohaldata käesoleva artikli esimest lõiku ja määruse (EL) nr 807/2010 artikli 3 lõike 2 teise lõigu esimest lauset Soomes ladustatud järgmiste teraviljakoguste suhtes:
-
12 856 tonni, mis on eraldatud Itaaliale, ning
-
306 tonni, mis on eraldatud Sloveeniale.”
b)
I ja III lisa muudetakse käesoleva määruse lisa kohaselt.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõigis liikmesriikides.
Brüssel, 18. mai 2011

Labels: 17
19
5
0
3
18